Драги ученици, погледајте данашњи час на РТС-3(среда у 12 и 42), наставна јединица масени процентни састав(концентрација)раствора-утврђивање , и покушајте да урадите следеће рачунске задатке:

1. Колики је масени процентни састав(концентрација) раствора који се добије мешањем 20г кухињске соли и 180 г воде?
2. Колико има грама шећера у 300г 15%-тног раствора шећера?
3. Колико грама воде треба додати у 40г 20%-тног раствора алкохола да би он постао 5%-тни?
4. Кoлики ће бити процентни састав раствора добијеног када у 300г 20 %-тног раствора шећера додамо још 20г шећера?
5. Колика ће бити процентна концентрација раствора добијеног мешањем 120г 10%-тног раствора плавог камена и 180 г 20 %-тног раствора исте супстанце?

Урадите што више можете.Немојте преписивати. Можете за задатке користити следећу пропорцију:

mrs :mr=% :100%, при чему је mrs-маса растворене супстанце, mr-маса маса раствора, %-масени процентни састав(концентрација) раствора. Када додајете воду, маса раствора се повећава, а маса растворене супстанце остаје иста. Када додајете растворену супстанцу, повећава се и маса растворене супстанце и маса новог раствора.

Пропорцију развијате тако што множите унутрашњи пута унутрашњи члан, да је једнако спољашњи пута спољашњи члан пропорције. У пропорцији мењате шта је дато у задатку и рачунате шта се тражи.У вашој збирци имате још задатака за вежбање , који су слични као и ови које сам вам задао. Али њих ми не шаљете за домаћи.

Одговоре урађене у свесци и потписане, шаљите на маил budimirbudalazic@gmail.com најкасније до недеље у 20 часова , 05.04. 2020.године.